**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ДОДЕЉИВАЊА ДОЗНАЧНОГ ЖИГА СТРУЧНИМ ЛИЦИМА**

|  |  |
| --- | --- |
| **Назив административног поступка**  | **Додељивање дозначног жига стручним лицима** |
| **Шифра поступка** | **202.00.0006** |
| **Регулаторно тело****(надлежно за спровођење препоруке)** | Покрајински секретаријат за пољопривреду, водопривреду и шумарство |
| **Правни оквир којим је уређен административни поступак** | * Закон о шумама („Сл. гласник РС”, бр. 30/10, 93/12, 89/15 и 95/18)
 |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА**
 |
| Захтев за додељивање дозначног жига стручним лицима се подноси лично на писарници или се доставља поштом. Издавање акта односно додељивање дозначног жига се врши лично и није могуће на други начин јер је у питању физичко уручивање дозначног жига. Иако је поступак јасно дефинисан прописом додатни простор за оптимизацију постоји јер није омогућено подношење захтева надлежном органу електронским путем. |
| 1. **САЖЕТАК ПРЕПОРУКА**
 |
| Потребно је омогућити подношење захтева електронским путем. |
| 1. **ОБРАЗЛОЖЕЊЕ**
 |
| **3.1 Електронско подношење захтева**Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације. Законом о општем управном поступку („Сл. гласник“ РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. У циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.***За примену ове препоруке, није потребна измена прописа.*** |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)**
 |
| Усвојене препоруке не подразумевају измене прописа.  |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ**
 |
| Усвојене препоруке не подразумевају измене прописа.  |
| 1. **АНАЛИЗА ЕФЕКАТА ПРЕПОРУКЕ (АЕП)**
 |
| Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. |